ስቴቨን ጀራርድ ሓለቓ ኣየነይቲ ክለብ እዩ?
ቅንጥብጣብ
ሓለቓ ክለብ ሊቨርፑል - ስቴቨን ጀራርድ ክለቡ ኣብ ልዕሊ ቶተንሃም 3ብ2 ኣብ ዝተዓወተትሉ ግጥም ብዘገጠሞ ምጭብባጥ ጭዋዳ ሎሚ ኣብ ዝካየድ ግጥም ኤፍ ኤ ካፕ ናይ ምስላፉ ተኽእሎ ኣብ ምልክት ሕቶ ኣትዩ። እቲ ገዲም ተጻዋታይ፡ ትማሊ ሕክምናዊ መርመራ ከካይድ ውዒሉ። ማህሰይቲ ጀርራድ፡ ኣብ መስመር ምክፍፋል ክለብ ሊቨርፑል ካልእ ሃጓፍ ከየስዕብ ስግኣት ኣሎ። እዚ ዝኾነሉ፡ ኣሰልጣኒ ብረንዳን ሮጀርስ ንሉቃስ ሌቫ ብተመሳሳሊ ምኽንያት ኣቐዲሙ ብምኽሳሩ እዩ። ወዲ 34 ዓመት ጀራርድ ዝመጽእ ክረምቲ ናብ ክለብ ኤል ኤ ጋላክሲ ክግዕዝ ምዃኑ ይፍለጥ።
= ኣስቶን ቪላ ንኣሰልጣኒ ፖል ላምነርት ካብ መዝነቱ ከምዘባረረቶ ኣፍሊጣ። ብሰሉስ ኣብ ዝተኻየደ ግጥም ብሃል ሲቲ 2ብ0 ዝተረትዐት ኣስቶን ቪላ፡ ኣብዚ ሕጂ እዋን ኣብ ታሕቲ ናይ ውድድር ፕሪመር ሊግ እንግሊዝ ትርከብ። ኣብ ዝሓለፈ 10 ጸወታታት ዓወት ምምዝጋብ ዝሰኣነት ኣስቶን ቪላ፡ ኣብ ዝሓለፈ 25 ጸወታታት 12 ሸቶታት ጥራይ እያ ኣመዝጊባ። እዚ ድማ ኣብ ታሪኽ ውድድር ፕሪመር ሊግ እንግሊዝ እቲ ዝተሓተ ኮይኑ ተመዝጊቡ ኣሎ።
ሊቨርፑል